Secret machines “Now Here Is Nowhere”

Sco tip per quest mais puspè ina gia musica englaisa - SECRET MASHINES - quel trio da Dallas/Texas preschenta cun lur nova schiba "Now Here Is Nowhere" in album che cumbinescha tut il bun cun l'absolut meglier che la scena englaisa ha gì da porscher ils davos 30 onns. Tut ensemen cun in sound ed in scharm uschè englais sco mai avant ina americana, sco darar avant ina band englaisa.
Ed i vegn cità originals, copià trademarks - gnanc empruvà da tunar auter. Dentant èn Josh Garza, Brendon e Benjamin Curtis tut auter ch'ina copia da massa idols dals onns 60 e 70. Lur sound è agen, na piglia dal meglier mai uschè bler dal bun ch'el resta el sez.
La battaria unica da John Bonham da Led Zeppelin, la sfera da Pink FIoyd, las ghitarras da tut ils buns gia diesch, sin in trip culs FIamings Lips dals emprims dis - èn chanzuns ch'èn e restan SECRET MACHINES.
Ed era sche jau hai pli che ditg avunda da tut il retro, sin quest album hai jau davaira spetgà!
Finalmain puspè ina gia ina band ch'è abla per chanzuns da 9 minutas, per caneras che fan stremblir glina e sulegl...
Davaira, tanta creativitad fa surstar adina puspè danovamain, chanzun per chanzun intensiv, nota per nota autentic e beat per beat retro.
SECRET MACHNIES, lur nov album "Now Here is Nowhere" n'è nagut da replica, nagut da copia e tuttina massa retro(spectiva)....
E quella retrospectiva dal meglier or d'ina da las meglras epocas musicalas lascha strusch crair che quella band è nova e na betg da l'Engalterra. Segir nagut per 08/15 hitradio sut 3 minutas - dentant gronda, fitg gronda musica en ils fastizs dals pli gronds.....